
	Vadovaudamasis Lietuvos Respublikos paramos būstui įsigyti ar išsinuomoti įstatymo 4 straipsnio 6 dalies 1 punktu, 16 straipsnio 11 dalimis, rajono savivaldybės tarybos 2015 m. kovo 26 d. sprendimu Nr. T-95 patvirtintos Rajono savivaldybės būsto ir socialinio būsto nuomos tvarkos aprašo 32 ir 34 punktais ir atsižvelgdamas į Angelės Orintienės 2015 m. gruodžio 7 d. prašymą:
	1. Išnuomoju Angelei Orintienei socialinį būstą – 39,26 kv. m naudingojo ploto vieno kambario butą Nr. 3 (unikalus Nr. 4400-2243-9232:9804) su 8,87 kv. m ploto rūsio patalpa, pažymėta R-10, esantį Šakiuose, Kęstučio g. 21. 
	2. Įrašau Angelę Orintienę į asmenų ir šeimų, nuomojančių socialinį būstą, sąrašą.
	3. Įgalioju rajono savivaldybės administracijos Šakių seniūnijos seniūną sudaryti ir pasirašyti 1 punkte nurodyto socialinio būsto nuomos sutartį bei perdavimo ir priėmimo aktą, parengtus pagal rajono savivaldybės tarybos 2015 m. kovo 26 d. sprendimu T-95 patvirtintas sutarties bei perdavimo ir priėmimo akto formas.
	4. Skiriu rajono savivaldybės administracijos Šakių seniūnijos seniūną atsakingu už socialinio būsto nuomos sutarties, sudarytos su Angele Orintiene, vykdymą.
            Šis  įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka. 


Administracijos direktorius				Evaldas Sniečkus

